
ATSAKYMAS Į KLAUSIMĄ  

       Pateikiame atsakymą  į  tiekėjo  klausimą / prašymą:
 KLAUSIMAS.   Prašome pateikti API (angl. application programming interface, API) aprašymą, kad tiekėjas galėtų tinkamai įsivertinti pirkimo apimtis.
ATSAKYMAS
Atsakydami į Jūsų užklausą dėl API sąsajos aprašo pateikimo, informuojame, kad, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo principais, visiems tiekėjams turi būti užtikrinamos vienodos konkurencinės sąlygos.
Techninėje specifikacijoje (6.8 punktas) nurodyta, jog API sąsaja naudojama telemetrinės įrangos duomenims perduoti į Perkančiojo subjekto valdomą informacinę sistemą. Atsižvelgiant į tai, kad API sąsaja susijusi su riboto pasiekiamumo infrastruktūra, jos saugumu ir duomenų mainų kontrolės priemonėmis, API dokumentacija nebus teikiama nė vienam tiekėjui iki pirkimo laimėtojo paskelbimo.
Šis sprendimas priimtas laikantis:
· Lietuvos Respublikos kibernetinio saugumo įstatymo nuostatų,
· ES NIS2 direktyvos reikalavimų, kurie numato didesnius reikalavimus IT ir OT sistemų prieigos valdymui, duomenų apsaugai ir atsakomybės pasidalinimui tarp šalių.
API dokumentacija bus pateikta tik tiekėjui, su kuriuo bus pasirašyta sutartis, diegimo darbų ir integracijos metu. Pasiūlymų rengimui pakanka remtis techninėje specifikacijoje pateiktais reikalavimais dėl funkcionalumo, duomenų perdavimo galimybių ir sąsajos tipų. 

